**Publikāciju statistikas rādītāji par zaļo publisko iepirkumu Metadati**

**Datu apraksts**

Pasūtītāji un sabiedrisko pakalpojumu sniedzēji, kuri piemēro Publisko iepirkumu likumu, Sabiedrisko pakalpojumu sniedzēju iepirkumu likumu, Iepirkumu uzraudzības biroja tīmekļvietnē publicētajās iepirkumu publikācijās – paziņojumos par līguma slēgšanas tiesību piešķiršanu, paziņojumos par metu konkursa rezultātiem, paziņojumos par sociālajiem un citiem īpašiem pakalpojumiem – paziņojumos par līguma slēgšanas tiesību piešķiršanu un informatīvos paziņojumos par noslēgto līgumu – norāda, vai iepirkuma dokumentos ir iekļautas vides aizsardzības prasības.

No iepriekš minētajām paziņojumu publikācijām tiek atlasīti dati par kopējo rezultātu paziņojumu skaitu un rezultātos norādīto kopējo līgumcenu, kā arī rezultātu paziņojumu skaits, kurās norādītas vides aizsardzības prasības un kopējās līgumcenas iepirkumiem ar vides aizsardzības prasībām, sagrupējot tās pēc iepirkumu veida. Rādītāji salīdzināti ar iepriekšējo gadu rādītājiem un aprēķināts ar vides aizsardzības prasībām saistīto paziņojumu skaita un līgumcenas īpatsvars pa iepirkumu veidiem. Dati sagrupēti atbilstoši piemērotajam likumam.

Rādītāju kopums sniedz vispārēju ieskatu par vides aizsardzības prasību piemērošanu, publicējot informāciju par noslēgtajiem iepirkuma līgumiem, vispārīgajām vienošanām un iepirkuma līgumiem, kas noslēgti vispārīgo vienošanos ietvaros.

**Datu publicēšana**

Dati tīmekļvietnes sadaļā ***Statistika*** zem ***Aktuālie publikāciju rādītāji*** ***/ Saskaņā ar Publisko iepirkumu likumu vai Saskaņā ar Sabiedrisko pakalpojumu sniedzēju iepirkumu likumu Publikāciju statistikas rādītāji par zaļo publisko iepirkumu*** tiek publicēti saskaņā ar aktuālo [datu publicēšanas kalendāru](http://iub.gov.lv/lv/node/556) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Publikāciju statistikas rādītāji par zaļo publisko iepirkumu | par 2018. gadu | 05.04.2019. |  |
| Publikāciju statistikas rādītāji par zaļo publisko iepirkumu | par 2017. gadu | 27.04.2018. | Skat. arhīvu |
| Publikāciju statistikas rādītāji par zaļo publisko iepirkumu | par 2016. gadu | 30.01.2017. | Skat. arhīvu |

**Datu pieejamība**

Apkopotie dati ir pieejami, sākot no 2016. gada.

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel un PDF).

**Datu lietotāji**

Finanšu ministrija, Vides aizsardzības un reģionālās attīstības ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem iepirkumu paziņojumiem:

* paziņojumiem par līguma slēgšanas tiesību piešķiršanu, paziņojumiem par metu konkursa rezultātiem, paziņojumiem par sociālajiem un citiem īpašiem pakalpojumiem – paziņojumiem par līguma slēgšanas tiesību piešķiršanu un informatīviem paziņojumiem par noslēgto līgumu atbilstoši Ministru kabineta 2017. gada 28. februāra noteikumiem Nr. 103 „Publisko iepirkumu paziņojumi un to sagatavošanas kārtība” (spēkā no 01.03.2017.);
* paziņojumiem par līguma slēgšanas tiesību piešķiršanu, paziņojumiem par metu konkursa rezultātiem un paziņojumiem par sociālajiem un citiem īpašiem pakalpojumiem – paziņojumiem par līguma slēgšanas tiesību piešķiršanu atbilstoši Ministru kabineta 2017. gada 28. marta noteikumiem Nr. 182 „Sabiedrisko pakalpojumu sniedzēju iepirkumu paziņojumi un to sagatavošanas kārtība” (spēkā no 01.04.2017.).

**Atskaites periods**

Atskaites periods ir kalendārais gads.

**Klasifikācijas**

Statistikas rādītāju kopumā nav iekļauts iepirkuma nomenklatūras CPV (*Common Procurement Vocabulary*) klasifikators.

**Datu aprēķināšana**

Gada griezumā iegūtie dati tiek sarindoti un salīdzināti ar iepriekšējā gada rādītājiem, un aprēķināts izaugsmes temps. Dati salīdzināti, un aprēķināts konkrētās jomas procentuālais īpatsvars.

**Konfidencialitāte**

Iepirkumu uzraudzības biroja tīmekļvietnē publicētie pasūtītāju un sabiedrisko pakalpojumu sniedzēju iepirkumu paziņojumi nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās prasības.

**Atbilstība**

Apkopotie statistikas rādītāji atbilst lietotāju vajadzībām kopā gada griezumā.

**Precizitāte**

Gada apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Dati tiek apkopoti un salīdzināti ar iepriekšējā gada datiem (sākot ar 2016. gadu).

**Datu precizēšana**

Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, publicējot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | [pasts@iub.gov.lv](mailto:pasts@iub.gov.lv) |
| Informācijas departaments | |
| Tālruņa numurs | 67326708 |

**Metadati pēdējo reizi atjaunoti**

05.04.2019.

**Saistītās tēmas**

Publicēto rezultātu paziņojumu skaita un līgumcenu pieaugums, kas saistīts ar vides aizsardzības prasībām attiecībā pret iepriekšējā gada atbilstošā perioda datiem